વેસ્ટ ઇન્ડિઝમાં શરૂ થયેલા મહિલા T20 વર્લ્ડ કપની પ્રથમ મેચમાં શુક્રવારે ભારતે ન્યુઝીલેન્ડને 34 રને હરાવીને વિજયી પ્રારંભ કર્યો છે. ગ્રુપ-Bમાં ભારતીય મહિલા ટીમ અને ન્યૂઝિલેન્ડની મહિલા ટીમ વચ્ચે વેસ્ટ ઇન્ડિઝના ગુયાનાના પ્રોવિડન્સ સ્ટેડિયમમાં મેચ રમાઈ હતી. આ મેચમાં ભારતીય મહિલા ટીમે પ્રથમ ઈનિંગમાં 20 ઓવરમાં 5 વિકેટના નુકસાને 194 રન બનાવ્યા હતા. મહિલા વર્લ્ડ કપના ઈતિહાસમાં ભારતીય ટીમનો આ હાઈએસ્ટ સ્કોર રહ્યો હતો. ન્યૂઝીલેન્ડની ટીમ 20 ઓવરમાં 9 વિકેટના નુકસાને 160 રન જ બનાવી શકી હતી.